Not

Not om kalanpüdusiden erik, likui kalaverk.

Notan palad: čup, emä, kida, kos'ak, sorod, suug (suugpu, rindverk), verg.

 Notiden toižendad 
 Jänot — not jänalaižen püdon täht.
 Mutnik — pakssil'mäine not maimkalad püdamha.
 Paltinnot — kudotud paltnaspäi not.
 Tagas — sur' pakssil'mäine not kalan tal'veližen püdandale.
 Vada — pen' nevod, kudambad vedadas kahtes venehes ištten (jogiš — jogivada).

 Notaha sidodud tärtused 
 Emälähte — lähte, kuspäi not sadas jänalaižen püdon aigan.
 Emänik — notan emän vedatai, jänalaižen püdon ühtnii.
 Ižalähte — lähte, kuna not pästtas jänalaižen püdon aigan.
 Laskän''' — üks' notan laskend vai sen sija, vai satuz sen jäl'ghe.
 Notnik — radai notal kalanik.
 Notverk — verk, miččespäi not tegese.
 Puraznik — lähtkiden tautai, jänalaižen püdon ühtnii.
 Šaid — anšpug vedamha notad jän al.

 Notha sidodud vepsän muštatiž 
 Huba not travib katl'an.

 Kelenvänd 
 Not  pästta  staučha'' — söda zavottä.

Kategorii:Kalanpüdused